মালিতে অপহৃত ৫ ভারতীয়! চাঞ্চল্য

ওয়েব ডেস্ক : পশ্চিম আফ্রিকার (West Africa) মালিতে (Mali) অপহৃত ৫ ভারতীয়! গত বৃহস্পতিবার তাঁদের অপহরণ (Kidnap) করা হয়েছে বলে খবর। এই ঘটনায় চাঞ্চল্য ছড়িয়েছে। তবে তাঁদেরকে কারা অপহরণ করেছে সে বিষয়ে এখনও কিছু জানা যায়নি। সেখানকার নিরাপত্তা বাহিনীও এই অপহরণের বিষয়টিকে সত্যি বলে জানিয়েছে।

সূত্রের খবর, ৫ ভারতীয়কে (Indians) মালির কোবরির কাছ থেকে অপহরণ করা হয়েছে। কয়েকজন সশস্ত্র আততায়ীরা এই অপহরণের ঘটনার সঙ্গে জড়িত বলে খবর। জানা গিয়েছে, বিদ্যুৎ সংক্রান্ত প্রকল্পে কাজ করতে সেখানে গিয়েছিলেন ভারতীয়রা। মূলত মালিতে আল কায়দা এবং ইসলামিক স্টেট জঙ্গিদের দাপট রয়েছে। ফলে মনে করা হচ্ছে, এই দুই জঙ্গি গোষ্ঠীদের মধ্যে কেউ অপহরণের ঘটনায় জড়িত থাকতে পারে।

আরও খবর : PoK-তে সরকার বিরোধী আন্দোলন জেনজিদের!

প্রসঙ্গত, মালিতে (Mali) এখব শাসন করছে জুন্টা সরকার। তবে সেখানে অপরাধী চক্র ও জঙ্গিদের দৌরাত্ম্য বেড়েই চলেছে। তা নিয়ন্ত্রণে আনতে পারছে না নিরাপত্তা বাহিনী। ২০১২ সালের পর থেকে ওই দেশে সন্ত্রাসবাদীদের দাপট বেড়েছে। আর তার পর থেকে একাধিক অপহরণের ঘটনা ঘটেছে। এবার ৫ ভারতীয়কে অপরহরণের ঘটনা সামনে এল। তবে বাকি ভারতীয়দের নিরাপদ স্থানে সরিয়ে নিয়ে যাওয়া হয়েছে বলে খবর।

চলতি বছরের সেপ্টেম্বরে দুই আবর ও এক ইরানি ব্যক্তিকে গ্রেফতার করা হয়েছিল। জেএনআইএম জঙ্গিরা তাঁদের গ্রেফতার করে বলে জানা গিয়েছিল। ৫০ মিলিয়ন ডলারের বিনিময়ে গত সপ্তাহে তাদের মুক্তি দেওয়া হয়েছে তাদেরকে। তার পরে আবার অপহরণের ঘটনা ঘটল। ফলে অপহরণকারীরা মুক্তিপণ চেয়েছে কি না, সে বিষয়ে এখনও কিছু জানা যায়নি।